**ТЕХНИЧЕСКО ЗАДАНИЕ**

*„Абонаментно обслужване на отоплителни, вентилационни и климатични системи в сградите на Софийски районен съд“ по две обособени позиции, както следва:*

*Обособена позиция 1: Обслужване и профилактика на ОВК системи в сграда на СРС на бул. „Ген. М.Д.Скобелев“ № 23*

**1. Описание на машините и съоръженията:**

1.1. Охладителни агрегати/чилъри/ MULTI POWER MAXA модел HWA 13810 и CLIMAVENETA модел FOCS/LN0961 – общо 2 (два) бр.

1.2. Вентилационни и вентилационно-отоплителни /охладителни/ машини и системи – съгласно приложена техническа спецификация (Приложение № 1а).

1.3. Климатични системи – 15 бр. климатизатора различни модели.

1.4. Подови и таванни конвектори – около 250 бр.

**2. Дейности по обслужване и периодичност на извършването им:**

**ВАЖНО!**

Тъй като повечето вентилационно, вентилационно – отоплителните /охладителни/, охладилните агрегати /чилъри/ и климатичните системи в сградата на бул. “Ген. М.Д.Скобелев“ № 23 подлежат на гаранционна поддръжка, техническото обслужване касае обхвата извън гаранцията, давана от фирмата – изпълнител на проекта.

**2.1.** Ежемесечна проверка и поддръжка /диагностика, технически профилактични прегледи и, при необходимост, подмяна на консумативи/ на ОВК инсталациите без заявка от Възложителя в обхват, определен в договора, като отразява в дневник – досие на извършените дейности.

**2.2.** Настройка, при необходимост, на ОВК системите с оглед осигуряване на оптимална атмосфера в помещенията на сградата.

**2.3.** Дейности по вид система/инсталация:

**2.3.1.** Охладителни агрегати (чилъри):

Ежемесечно (в охладителния период):

* Проверка на ел.инсталациите и връзките.
* Проверка за течове на охлаждащ агент.
* Проверка на вентилаторите охлаждащи топлообменника.

На тримесечие (в охладителния период):

* Почистване на топлообменниците и диагностика в режим на охлаждане

Два пъти годишно:

* След приключване на охладителния период и след съгласуване със Възложителя преди настъпване на трайно застудяване с отрицателни температури - отделяне на охладителната и отоплителна система чрез колектор и източване на хладилния агент – вода от охладителната система.
* След приключване на отоплителния период и след съгласуване със Възложителя напълване на охладителната система, обезвъздушаване и подготовка за охладителния период.

**2.3.2.** Вентилационни и вентилационно-отоплителни /охладителни/ машини и системи:

Ежемесечно:

* Проверка на ел.инсталацията и връзките.
* Проверка за течове на охлаждащ /отоплителен/ агент.
* Проверка на състоянието на ремъците.

Веднъж на два месеца:

* Почистване или подмяна на въздушните филтри /по преценка на възложителя/;
* Почистване на филтрите на охлаждащия /отоплителния/ агент.

**2.3.3.** Климатични системи:

Ежемесечно:

* Проверка на ел.инсталацията и връзките.
* Почистване /измиване/ на филтрите на вътрешното климатично тяло.

Два пъти годишно:

* Почистване на топлообменника (изпарителя) на външното тяло.
* Почистване кондензатора на вътрешното тяло.

**2.3.4.** Подови и таванни охлаждащи /отоплителни/ конвектори:

Веднъж на два месеца:

* Почистване на филтрите.

**2.4.** Подмяна на дефектирали и износени възли, агрегати, части и материали на обслужваните инсталации – при необходимост и след писмено одобрение на Възложителя.

**3. Време за реакция след подаване на авариен сигнал, вложени материали и консумативи и гаранция на извършените ремонти:**

**ВАЖНО!**

Тъй като повечето вентилационно, вентилационно – отоплителните /охладителни/, охладилните агрегати /чилъри/ и климатичните системи в сградата на бул. “Ген. М.Д.Скобелев“ № 23 подлежат на гаранционна поддръжка, ремонт на гаранционни съоръжения се извършва само след изрично писмено искане на Възложителя.

3.1. Изпълнителят да изпраща специалисти за констатиране, диагностициране и отстраняване на появилите се повреди на ОВК системите в сградата на бул. „Ген. М.Д.Скобелев“ № 23:

- до 2 (два) часа от подаване на сигнал в работно време (08:30 – 17:00 ч., понеделник – петък);

- до 4 (четири) часа от подаване на сигнал извън работно време.

3.2. Време за отстраняване на проблем – до 12 (дванадесет) часа след получаване на сигнала, в случай че заявката на Възложителя е подадена в работно време. Ако заявката е подадена в извънработно време, изпълнителят предприема мерките в следващия работен ден.

3.3. Изпълнителят извършва ремонт, който включва отстраняване на повреди от всякакъв характер, констатирани при техническата поддръжка или по сигнал на Възложителя, след съгласуване с Възложителя.

3.4. Изборът на вложените консумативи, материали и резервни части да става след съгласуване с възложителя, като това не освобождава изпълнителя от отговорност за качеството им.

Влаганите резервни части, материали и консумативи трябва да отговарят на нормативно-приетите изисквания за качество в република България и да притежават сертификат за качество и произход. Гаранция за вложените материали и консумативи е дадена от производителя.

За всеки от извършените ремонти да се дава минимален гаранционен срок от 3 месеца.

При повторна повреда от същия характер или на същия елемент от съоръженията, възникнали в гаранционния период, Изпълнителя се задължава да отстрани същата за своя сметка, ако повредата не е по-вина на Възложителя.

3.5. Стойността на влаганите при ремонт резервни части, материали, консумативи и други да се определя по доставни цени в полза на Възложителя. Стойността на извършените със съгласието на Възложителя ремонтни работи се заплаща след представяне на оригинална фактура, придружена от двустранно подписан приемо-предавателен протокол за извършения ремонт, съдържащ описание на ремонта и вида и количеството на вложените резервни части, материали и консумативи.